90-я гады ў постсавецкіх краінах – гэта час вялікіх трансфармацый, час вялікіх мажлівасцяў, станаўлення новага, пачатку многіх працэсаў, з’яваў. Шмат у чым разуменне сённяшняй сітуацыі, яе ацэнка і прадумванне наступных крокаў залежыць ад рэфлексіі гэтага пачатку. Чым сталіся 90-я для вышэйшай адукацыі Беларусі? Што змяніла ў інтэлектуальнай прасторы паўставанне ўніверсітэтаў, пабудуваных па новых “эскізах”? Наколькі гэтыя відавочныя пераўтварэнні 90-х паўплывалі на трансфармацыі ўсёй інтэлектуальнай і адукацыйнай прасторы Беларусі? А што ў гэты ж самы час адбывалася з вышэйшай адукацыяй у нашых заходніх суседзяў – Літве?